cyanic-selkie/wikianc huggingface dataset:
మంచికంటి రాంకిషన్ రావు
బాల్యం
రాంకిషన్‌రావుకు ఐదారేళ్ల వయసున్నప్పుడే వారి నాన్న చనిపోయారు. రాంకిషన్‌రావుకు ఓ అక్క, అన్న కూడా ఉన్నారు. పిల్లలు పెద్దవాళ్లయ్యే వరకూ వ్యవసాయం చేసుకొని ఫలసాయం అప్పుల కింద జమ చేసుకునేలా పొలాన్ని అప్పలవాళ్లకు అప్పగించి ఆ కుటుంబం ఖమ్మం వెళ్లిపోయింది. రాంకిషన్‌రావు తల్లి బ్రాహ్మణులకూ, వైశ్యులకూ మునేటి నుంచీ, ఖిల్లా బావి నుంచీ ప్రతిరోజూ పది బిందెల వరకూ మంచినీళ్లు మోసి వారిచ్చే కొద్ది కాసులతో కుటుంబాన్ని పోషిస్తుండేది. ఆ కాలంలో వీరి కుటుంబ విషయం విని కాచిరాజుగూడెం భూస్వామీ, పట్వారీ అయిన మంచికంటి తిరుమలరావు రాంకిషన్‌రావును దత్తత చేసుకున్నారు. కాచిరాజుగూడెంలో ఇంటి వద్దనే ప్రయివేటు మాస్టారును పెట్టించి మూడో తరగతి వరకూ రాంకిషన్‌రావుకు చదువు చెప్పించారు. ఈ తరువాత పై చదువుకోసం ఖమ్మంలో పెట్టారు. ఆరవ తరగతి చదువుతుండగానే రాంకిషన్‌రావుకు వివాహమయ్యింది. వీరి భార్య పేరు సత్యావతి, కుమారుడు లక్ష్మీ నారాయణ, కుమార్తెలు లక్ష్మీ నరసమ్మ, భారతి.
రాజకీయ జీవితం
హైదరాబాదులో ల్యాండ్‌ రెవెన్యూ కార్యాలయంలో చిన్న ఉద్యోగంలో చేరారు. రాంకిషన్‌రావు తన భార్యను హైదరాబాద్‌లోనే వదిలేసి షోలాపూర్‌ వెళ్లి సైన్యంలో అబులెన్సు దళంలో చేరారు. ఆ సమయంలో ఆంధ్ర మహాసభలో పనిచేస్తునన జాతీయవాది కొమరగిరి నారాయణరావు రాంకిషన్‌రావు చిరునామా తెలుసుకొని పూనా వచ్చారు. తర్వాత వారిద్దరూ కలిసి మాట్లాడినప్పుడు భార్య, పెంపుడు తండ్రి పడుతున్న ఆందోళన, ఆవేదన వివరించి తిరిగి వచ్చేయాలని రాంకిషన్‌రావును కొమరగిరి కోరారు. దీనిని అర్థం చేసుకొన్న ఆయన సైన్యం శిబిరం (పూనా) నుంచి దొడ్డిదారిన హైదరాబాద్‌కు పారిపోయి వచ్చారు. పోలీసుల కళ్లబడకుండా ఉండేందుకు కొన్నేళ్లపాటు అజ్ఞాతవాసంలో గడపాల్సివచ్చింది. కొణతమాత్మకూరులో ఉన్నప్పుడు ప్రముఖ కమ్యూనిస్టు అగ్రనేతలు కామ్రేడ్స్‌ పుచ్చలపల్లి సుందరయ్య, మానికేని బసవపున్నయ్య, చండ్ర రాజేశ్వరరావులను కలిసారు.
రాంకిషన్‌రావు కొణతమాత్మకూరులోనే కమ్యూనిస్టుపార్టీ సభ్యుడయ్యారు. రాంకిషన్‌రావు తన దత్తత తండ్రినుండి సంక్రమించిన 200 ఎకరాలు బీదలకు పంచారు. నిజాం నవాబుకు చెందిన రజాకార్లు, భూస్వామ్య శక్తులు.. ప్రజలపై చేస్తున్న దాడులను తిప్పికొట్టేందుకు ఆయన కృష్ణాజిల్లా కమ్మవారిపాలెంలో ఏర్పాటు చేసిన కేంద్రంలో గెరిల్లా పోరాట యుద్ధ పద్ధతుల్లో శిక్షణ పొందారు. శిక్షణ పొందాక ఎన్నో దాడుల్లో పాల్గొన్నారు. పిండిప్రోలులో దేశ్‌ముఖ్‌ జగన్నాధరెడ్డి గడీని కూల్చివేసిన సంఘటనలో కూడా రాంకిషన్‌రావు పాల్గొన్నారు. అలాగే సంకీస పోలీసుస్టేషన్‌, మానుకోట తాలూకాలోని నెల్లికుదురు పోలీసుస్టేషన్లపై దాడిచేసిన దళాల్లో కూడా ప్రధానపాత్ర వహించారు. ఈ దాడిలో ఐదుగురు సైనికులు మృతిచెందారు. ములకలపల్లి మిలిటరీ క్యాంప్‌పై దాడిలోనూ పాల్గొన్నారు.
రాంకిషన్‌రావు తన రాజకీయ జీవితంలో అనేకసార్లు జైళ్లపాలయ్యారు. వరంగల్‌ జైల్లో ఉన్నంతకాలం రేయింబవళ్లు కాళ్లూ చేతులకు బేడీలు వేయబడి అతి ఇరుకైన గదిలో శిక్ష అనుభవించారు. 1964లో సిపిఎం వైపు వచ్చిన ఆయన ప్రభుత్వ ఆగ్రహానికిగురై 16 నెలలపాటు జైలు శిక్ష అనుభవించారు. జైలులో ఉండగానే ఆయన ప్రమాదకరమైన జబ్బున పడ్డారు. 1974లో అధిక ధరలకు నిరసనగా సిపిఎం ఇచ్చిన పిలుపునందుకుని నిర్వహించిన ఆందోళనకు నాయకత్వం వహించారని మరో కమ్యూనిస్టు యోధుడు చిర్రావూరి లక్ష్మీనరసయ్యతోపాటు అరెస్టు చేశారు. అంతటితో ఆగక ఆనాటి ముఖ్యమంత్రి జలగం వెంగళరావు వారిద్దరికీ బేడీలు వేయించి ఖమ్మం పురవీధుల్లో ఊరేగింపజేశారు. తర్వాత ఆ ఖమ్మం గడ్డపైనే చిర్రావూరి మున్సిపల్‌ ఛైర్మన్‌గా, రాంకిషన్‌రావు శాసనసభ్యుడిగా ఎన్నుకోబడ్డారు. 1975లో ఎమర్జెన్సీలో కూడా రాంకిషన్‌రావును రాజమండ్రి, హైదరాబాద్‌, వరంగల్‌ కేంద్ర కారాగారాల్లో నిర్బంధించారు. మళ్లీ ఆయనకు అనారోగ్య పరిస్థితులు ఏర్పడటంతో వరంగల్‌ ఎంజిఎం ఆసుపత్రిలో చేర్చారు. ఆ స్థితిలోకూడా ఆయనను గొలుసులతో మంచానికీ, కాలుకీ కట్టేసి హింసలపాల్జేశారు.
సిపిఎంలో రాంకిషన్‌రావు ఎన్నో బాధ్యతలు నిర్వహించారు. 1952లో అవిభక్త కమ్యూనిస్టుపార్టీలో ఖమ్మం జిల్లా కార్యదర్శిగా, 1964 నుంచి సిపిఎం ఖమ్మం జిల్లా కార్యదర్శివర్గ సభ్యునిగా, 1972 నుండి రాష్ట్ర కమిటీ సభ్యునిగా బాధ్యతలు నిర్వహించారు. 1971 నుండి 78 వరకూ వ్యవసాయ కార్మిక సంఘం ఖమ్మం జిల్లా ప్రధాన కార్యదర్శిగా పనిచేశారు. 1980లో అదే జిల్లాకు సిఐటియు అధ్యక్షులుగా ఎన్నికయ్యారు. 1982, 1985లో ఖమ్మం శాసనసభ్యునిగా ఎన్నికయ్యారు.
మరణం
1995 ఫిబ్రవరి 8వ తేదీన కన్నుమూశారు.
మూలాలు
వర్గం:కమ్యూనిస్టు నాయకులు వర్గం:ఖమ్మం జిల్లా రాజకీయ నాయకులు వర్గం:1995 మరణాలు వర్గం:1917 జననాలు వర్గం:దత్తత వలన పేరు మారిన తెలంగాణ వ్యక్తులు
కిశోర్‌లాల్ మష్రువాలా
కిశోర్‌లాల్ ఘనశ్యామ్‌లాల్ మష్రువాలా (5 అక్టోబరు 1890 - 9 సెప్టెంబరు 1952) మహరాష్ట్రకు చెందిన స్వాతంత్ర్య సమరయోధుడు, రచయిత, వ్యాసకర్త, అనువాదకుడు. బొంబాయి, ఆగ్రా ప్రాంతాలలో చదువుకున్న కిశోర్‌లాల్ బిఏ, ఎల్.ఎల్.బి. పూర్తిచేశాడు. మహాత్మా గాంధీ చే ప్రభావితుడై గాంధీ సహచరుడిగా చేరాడు. చదువు, మతం, తత్వశాస్త్రంలపై విస్తృతంగా రచనలు చేశాడు. గుజరాతీలో కొన్ని రచనలను అనువదించాడు.
తొలి జీవితం
కిశోర్‌లాల్ 1890, అక్టోబరు 5న బొంబాయి లో సూరత్‌కు చెందిన మష్రువాలా కుటుంబంలో జన్మించాడు. తన తండ్రి కారణంగా స్వామినారాయణ సంప్రదాయానికి ప్రభావితుడయ్యాడు. తన ప్రాథమిక విద్యను మరాఠీ భాషలో అకోలా లో ప్రారంభించాడు. ఎనిమిదేళ్ళ వయసులో తల్లి చనిపోగా, బొంబాయిలోని అత్త దగ్గర పెరిగాడు. బొంబాయిలో ప్లేగు వ్యాధి తరువాత, తన పాఠశాల విద్య కోసం ఆగ్రాకు వెళ్ళి, అక్కడ హిందీ, ఉర్దూ కూడా అభ్యసించాడు.
1909లో బొంబాయిలోని విల్సన్ కాలేజీ నుండి మెటీరియల్ సైన్స్, కెమిస్ట్రీ ఎలికేటివ్ సబ్జెక్టులతో బిఏ పట్టా అందుకున్నాడు. 1913లో ఎల్.ఎల్.బి. పూర్తిచేసాడు. మూడేళ్ళపాటు న్యాయవాద వృత్తి చేపట్టాడు. 1907లో గోమతిబెన్‌ను వివాహం చేసుకున్నాడు.
ఉద్యమ జీవితం
కిశోర్‌లాల్ మహాత్మా గాంధీ కార్యదర్శిగా పనిచేశాడు. 1917 నుండి 1919 వరకు సబర్మతి ఆశ్రమంలోని జాతీయ పాఠశాలలో చదువు చెప్పాడు. గుజరాత్ విద్యాపీఠానికి మొదటి రిజిస్ట్రార్‌గా పనిచేశాడు. ఈ కాలంలో కాకా కాలేల్కర్ ద్వారా కేదార్‌నాథ్‌జీకి పరిచయం అయ్యాడు. సహజానంద స్వామి, మహాత్మా గాంధీ, కేదార్‌నాథ్‌జీలచే ప్రభావితమయ్యాడు. 1930-32లో భారత స్వాతంత్ర్య ఉద్యమంలో పాల్గొన్నాడు. దాంతో బ్రిటిష్ అధికారులు కిశోర్‌లాల్ ను రెండు సంవత్సరాలు జైలులో బంధించారు. 1934 నుండి 1938 వరకు గాంధీ సేవా సంఘం అధ్యక్షుడిగా పనిచేశాడు. 1942లో క్విట్ ఇండియా ఉద్యమంలో గాంధీని అరెస్టు చేసిన తరువాత, గాంధీ కాలానుగుణ హరిజనను కిశోర్‌లాల్ నిర్వర్తించాడు. తరువాత కొంతకాలం జైలుకు వెళ్ళాడు. 1946 నుండి మరణించే వరకు హరిజనుకు ఎడిటర్ గా ఉన్నాడు.
మరణం
కిశోర్‌లాల్ 1952, సెప్టెంబరు 9న ఉబ్బసం వ్యాధి కారణంగా మరణించాడు. తరువాతిరోజు జమ్నాలాల్ బజాజ్ స్మారకం పక్కన వార్ధాలోని గోపురి వద్ద కిశోర్‌లాల్ ను దహనం చేశారు.
మూలాలు
వర్గం:1890 జననాలు వర్గం:1952 మరణాలు వర్గం:మహారాష్ట్ర స్వాతంత్ర్య సమర యోధులు వర్గం:గాంధేయవాదులు వర్గం:మహారాష్ట్ర వ్యక్తులు వర్గం:మహారాష్ట్ర రచయితలు వర్గం:భారతీయ అనువాద రచయితలు
సీతారామ దేవాలయం (గంభీరావుపేట్)
సీతారామ దేవాలయం తెలంగాణ రాష్ట్రం, రాజన్న సిరిసిల్ల జిల్లా, గంభీరావుపేట్ మండలం, గంభీరావుపేట్ గ్రామంలో ఉన్న దేవాలయం. సుమారు 680 సంవత్సరాల క్రితం కాకతీయుల కాలంలో నిర్మించబడిన ఈ దేవాలయంలోని అఖండజ్యోతి నిరంతరాయంగా వెలుగుతూ ఉంది.
చరిత్ర
కాకతీయులు తమ రాజ్యంలోని కొన్ని గ్రామాలను పాలన ప్రాంతాలుగా పరిగణించి, గంభీరావుపేటను ప్రధాన కేంద్రంగా మార్చుకున్నారు. క్రీస్తుశకం 1333లో కాకతీయ రాజులలో చివరివాడైన ప్రతాపరుద్రుడు ఈ ఆలయాన్ని నిర్మించాడు. నిజాం పాలనలో లింగన్నపేట సంస్థానానికి సంస్థానాధీశుడిగా ఉన్న వేంకటరావు దేశాయి ఈ ఆలయ అభివృద్దికి కృషి చేశాడు.
ప్రత్యేకత
16 స్తంభాలతో నిర్మించిన కల్యాణమంటపం ఇప్పటికి నిలిచివుంది. దేవాలయానికి కొంత దూరంలో సంస్థానాధీశుడి పేరుమీద నిర్మించిన వెంకటాద్రి చెరువునుంచి ఆలయంలో జరిగే అన్ని ఉత్సవాలకి నీటిని తెస్తారు. ఆలయంలోపల ఉన్న గంటపై 1333 అనే సంఖ్య ఉంది. ఈ సంఖ్యను బట్టి ఈ ఆలయం కాకతీయుల కాలం నాటిదని చెప్పవచ్చు. ఈ ఆలయంలో ఒక నందాదీపం ఉంది. మూల విగ్రహాల ప్రతిష్ఠకు ముందే ప్రతిష్ఠించబడిన ఈ నందాదీపం నాటినుంచి నేటివరకు వెలుగుతూనే ఉంది.
ఉత్సవాలు
ప్రతి సంవత్సరం ఈ ఆలయంలో బ్రహ్మోత్సవాలు జరుగుతాయి. ఈ ఉత్సవాల్లో భాగంగా దేవుడిని రథంపై ఊరేగిస్తారు.
అరుణాచల్ పశ్చిమ లోక్‌సభ నియోజకవర్గం
అరుణాచల్ పశ్చిమ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, అరుణాచల్ ప్రదేశ్ రాష్ట్రంలోని 02 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలోకి 33 అసెంబ్లీ స్థానాలు వస్తాయి.
మూలాలు
వర్గం:అరుణాచల్ ప్రదేశ్ వర్గం:ఈశాన్య రాష్ట్రాల లోని లోక్‌సభ నియోజకవర్గాలు
ఆంధ్ర మహాభారత నిఘంటువు
18 పర్వాలు, 63 ఆశ్వాసలతో పరిపూర్తి చెందిన ఆంధ్ర మహాభారతం నికి సంబంధించిన నిఘంటువును 1979లో ఆంధ్రప్రదేశ్ సాహిత్య అకాడమీ వారు ప్రచురించారు. ఈ నిఘంటువు నిర్మాణ క్రతువుకి యజమాని, ఋత్విక్కు శ్రీ అబ్బరాజు సూర్యనారాయణగారు.ఉభయభాషా ప్రవీణ ఆయుర్వేద వైద్య విద్వాన్, ఆయుర్వేదా విశారద పరీక్షలలో శ్రీ అబ్బరాజుగారు ఉతీర్ణులై స్వగ్రామమైన ఆదిపూడిలో కొంతకాలం వైద్యవృత్తిలోను, పెరచోట ఆంధ్రోపాధ్యాయ వృత్తిలోను ఉండేవారు. వీరి అన్నగారగు విజయరాఘవయ్యగారితో 1936లో ఒకనాడు సాహిత్యగోష్ఠి జరుపుతూ అబ్బరాజుగారు 'తిక్కన ప్రపంచ కవి' అని నిరూపించటానికి ఈ నిఘంటు రచనకు ఉపక్రమించారు.1954లో కొంతభాగం నడిచింది. 1955లో అన్నదమ్ముల ఎడబాటు.1974కి ఒక రూపం వచ్చినది.అదే ఏట వేటపాలం సారస్వత నికేతనంలో అకాడమీ అధ్యక్షులు శ్రీ బెజవాడ గోపాలరెడ్డిగారి దర్సనం చేసుకొని అబ్బరాజువారు మొత్తంమీద 1979 నాటికి ప్రధమ సంపుటాన్ని అకాడమీ ద్వారా ప్రకటించారు. ఇది నిఘంటువుకు పూర్వరంగం.
కవిత్రయంలో ఆద్యుడైన నన్నయ త్రోవనే తిక్కన, ఎర్రనలు తమ తమ రచనలు సాగించారని అప్పకవి చెప్పినా, నన్నయకు చాలాకాలం తర్వాత కాని కడమ ఇద్దరు భారతం పూర్తి చేయలేదు.నన్నయ కాలానికి చెల్లుబాటు అయ్యే కావ్యభాషకూ, అతడు ఏర్పరచుకున్న నియమాలకు తరువాత రచనకూ తేడా కనిపిస్తుంది.ఈ తేడాలను తెల్సుకోవాడానికి సమగ్ర నిఘంటురచనా సంకల్పం గొప్పదయినా ప్రధమత: నన్నయ భారత నిఘంటువు వెలువడితేగానీ కవిత్రయ నిఘంటువుకు ప్రామాణికత్వం ఉండదు అని పలువురు విమర్సకుల అభిప్రాయం.
ఇందులో అర్ధాలు చాలామట్టుకు పూర్వనిఘంటువులలో ఇచ్చినవే అయినా, కొన్నిటికి పాఠాంతరాలలో పోల్చి సరియైన అర్ధాలు ఇవ్వటానికి అబ్బరాజువారు ఇందులో ప్రయత్నించారు.
దీని రెండవ సంపుటం తెలుగు విశ్వవిద్యాలయం వారు 1987 లో ప్రచురించారు.
మూలాలు
వర్గం:మహాభారతం వర్గం:నిఘంటువులు
ప్రచారం
ఒక నిర్దిష్ట లక్ష్యం సాధించడానికి ఉద్దేశించబడింది. ప్రత్యేకించి రాజకీయ, వ్యాపార, లేదా సైనిక కార్యకలాపాల ప్రణాళిక సమూహం
ప్రచార రకాలు
వ్యవసాయంలో, ప్రచారం అంటే, చక్కెర దుంపలను కోత, ప్రాసెస్ చేసే కాలం.
ప్రకటనల ప్రచారం, ఒకే ఆలోచన, నేపథ్యాన్ని తెలిపే ప్రకటనల క్రమము
బ్లిట్జ్ ప్రచారం, ఒక ఉత్పత్తి లేదా వ్యాపారం కోసం చిన్న, సాంద్ర, కేంద్రీకృత క్రయవిక్రయ ప్రచారం
సివిల్ సొసైటీ ప్రచారం, సామాజిక మార్పును ప్రేరేపించడానికి ప్రజల మద్దతును సమీకరించటానికి ఉద్దేశించిన ప్రాజెక్ట్
సైనిక ప్రచారం, ఒక లక్ష్యాన్ని సాధించడానికి ఉద్దేశించిన సైనిక కార్యకలాపాల పరంపర. ఇవి నిర్దిష్ట ప్రాంతానికి లేదా నిర్దేశిత వర్గ పోరాట సమయంలో ఇమిడి ఉంటాయి.
అమితాబ్ బచ్చన్ సినిమాలు
అమితాబ్ బచ్చన్ ప్రముఖ భారతీయ నటుడు, నేపథ్యగాయకుడు, నిర్మాత, టివి ప్రముఖుడు. 1969లో సాత్ హిందుస్తానీ సినిమాతో తెరంగేట్రంచేసిన అమితాబ్, అదే ఏడాది భువన్ షోమ్ సినిమాలో కూడా నటించారు. ఆ తరువాత హృషీకేశ్ ముఖర్జీ తీసిన ఆనంద్ (1971) సినిమాలో డాక్టర్ భాస్కర్ బెనర్జీ పాత్రలో ఆయన నటనకు ఉత్తమ సహాయనటుడు పురస్కారం అందుకున్నారు. 1973లో ప్రకాశ్ మెహ్రా దర్శకత్వంలో జంజీర్ సినిమాలో ఇన్స్పెక్టర్ విజయ్ ఖన్నా పాత్రలో నటించారు ఆయన. ఆ తరువాత చాలా సినిమాల్లో విజయ్ పేరుగల పాత్రల్లో నటించారు. అదే సంవత్సరం అభిమాన్, నమక్ హరామ్ సినిమాల్లో నటించారు. నమక్ హరం సినిమాకు ఫిలింఫేర్ ఉత్తమ సహాయ నటుడు పురస్కారం అందుకున్నారాయన. ఆ తరువాత యశ్ చోప్రా దర్శకత్వంలో ఆయన నటించిన దీవార్ సినిమాలోని నటనకు ఫిలింఫేర్ ఉత్తమ నటుడు అవార్డు గెలిచారు అమితాబ్. దీవార్, జంజీర్ సినిమాల్లోని ఆయన పాత్రల వల్ల "యాంగ్రీ యంగ్ మ్యాన్" బిరుదు ఇచ్చారు ప్రేక్షకులు, అభిమానులు. 1975లో రమేష్ సిప్పీ దర్శకత్వంలో అమితాబ్ నటించిన షోలే సినిమా భారతీయ సినీ ప్రపంచంలోనే అత్యంత గొప్ప చిత్రంగా నిలిచింది. 1976లో కభీ కభీ, 1977లో అమర్ అక్బరు ఆంతోనీ వంటి విజయవంతమైన చిత్రాల్లో నటించారు అమితాబ్. అమర్ అక్బరు ఆంతోనీ సినిమాకు ఫిలింఫేర్ ఉత్తమ నటుడు పురస్కారం అందుకున్నారు. 1978లో డాన్ సినిమాలో డాన్, విజయ్ పాత్రల్లో ద్విపాత్రాభినయంతో అభిమానులను ఆకట్టుకున్నారు అమితాబ్.
1980లో అమితాబ్ పలు విజయవంతమైన సినిమాల్లోనటించారు. వాటిలో దోస్తానా, షాన్ మంచి విజయం నమోదు చేసుకున్నాయి. ఆ తరువాత కాలియా (1981), సిల్ సిలా (1981), శక్తి (1982) వంటి సినిమాల్లో చేశారు అమితాబ్. దోస్తానా, శక్తి సినిమాల్లోని నటనకు ఫిలింఫేర్ ఉత్తమ నటుడు పురస్కారానికి నామినేషన్లు లభించాయి. కూలీ (1983) సినిమా సమయంలో తగిలిన తీవ్ర గాయం కారణంగా 5 ఏళ్ళు సినిమాలకు దూరంగా ఉన్నారు అమితాబ్. 5 ఏళ్ళ తరువాత 1988లో ఆయన నటించిన షెహెన్ షా సినిమా విజయం సాధించింది. 1990లో అగ్నిపథ్, 91లో హమ్ సినిమాల్లో నటించారు ఆయన. అగ్నిపథ్ ఫ్లాప్ అయినా ఆ సినిమాకు జాతీయ ఉత్తమ నటుడు పురస్కారం, హమ్ సినిమాతో ఫిలింఫేర్ ఉత్తమ నటుడు పురస్కారం అందుకున్నారు అమితాబ్. విజయం సాధించకపోయినా అగ్నిపథ్ క్లాసిక్ గా నిలిచింది. మళ్ళీ సినిమాల నుంచీ విరామం తీసుకున్నరు. 1996లో అమితాబ్ బచ్చన్ కార్పొరేషన్ ను స్థాపించి తేరే మేరే సప్నే సినిమాను తీశారు ఆయన. కానీ ఆ సినిమా పెద్దగా విజయం సాధించలేదు.
2000లో ఆయన నటించిన మొహొబ్బతేకు ఫిలింఫేర్ ఉత్తమ సహాయనటుడు పురస్కారాం అందుకున్నారు అమితాబ్. అదే సంవత్సరం కౌన్ బనేగా కరోడ్ పతీ షోతో బుల్లితెరకు పరిచయమయ్యారు. ఒక్క మూడో సీజన్ తప్ప ఆ షోలో అన్ని సీజన్లలోనూ ఆయనే వ్యాఖ్యాతగా వ్యవహరించారు. 2002లో ఆంఖే, 2003లో బఘ్బాన్, 2004లో ఖాకీ సినిమాల్లో నటించారు అమితాబ్. 2005లో సంజయ్ లీలా భన్సాలీ దర్శకత్వంలో చెవిటి, గుడ్డి అమ్మాయికి టీచర్ పాత్రలో బ్లాక్ సినిమాలో ఆయన నటన విమర్శకుల ప్రశంసలు పొందింది. ఈ సినిమాకు జాతీయ, ఫిలింఫేర్ ఉత్తమ నటుడు పురస్కారాలు అందుకున్నారు అమితాబ్. 2009లో పా సినిమాలోని నటనకూ జాతీయ ఉత్తమ నటుడు పురస్కారం గెలుచుకున్నారు. భూతనాథ్ (2008), భూతనాథ్ రిటర్న్స్ (2014)లో మంచి దెయ్యం పాత్రలో అభిమానులను ఆకట్టుకున్నారు అమితాబ్. 2015లో పీకూ సినిమాలోని నటనకు నాలుగో జాతీయ ఉత్తమ నటుడు పురస్కారాన్ని అందుకున్నారు ఆయన.
శత్రంజ్ కె ఖిలారీ (1977), లగాన్ (2001), పరిణీతా (2005), రా.వన్ (2011), క్రిష్ 3 (2013) వంటి సినిమాలకు నేపథ్యగాత్రం అందించారు అమితాబ్. మిస్టర్ నట్వర్ లాల్ (1979), లావారిస్ (1981), సిల్ సిలా, బగ్బాన్ సినిమాల్లో పాటలు కూడా పాడారాయన.
ఫుట్ నోట్స్
<references group="lower-alpha" />
మూలాలు
<div class="reflist columns references-column-width" style="-moz-column-width: 25em; -webkit-column-width: 25em; column-width: 25em; list-style-type: decimal;">
వర్గం:భారతీయ సినిమా
బాహ్లికులు
link=|కుడి|thumb|411x411px|భరత ఖండంలో రాజ్యాలు, రిపబ్లిక్‌ల ఇతర స్థానాలతో పాటు బహ్లికా రాజ్యం బాహ్లిఖులో (సంస్కృతం:बलिख) నివసించే ప్రజలను బాహ్లికులు (సంస్కృతం:बाह्लिक) అంటారు. వీరి గురించి అధర్వవేదం, మహాభారతం, రామాయణం, పురాణాలు, కాత్యాయన వర్తీక, బృహత్సంహిత, అమరకోశం, మొదలైన వాటిలో, పురాతన శాసనాలలో పేర్కొనబడింది. బహ్లిక నామం ఇతర వనరులలో బహ్లీ, బల్హికా, వహ్లికా, వల్హికా, బహ్లావా, బహ్లాం / బహ్లిం అని వైవిధ్యంగా పేర్కొనబడింది.
బాల్ఖు లేక బాక్ట్రియాలో బాహ్లికులు
అధర్వవేదం కొన్ని శ్లోకాలు గాంధారి, మహావర్సాలు (పంజాబు తెగ), ముజావంతులు, బహ్లికులుగా పేర్కొంటాయి. ముజావంతులని హిందూకుషు / పామిరులో ఉన్న ఒక కొండ ప్రజలను పేర్కొంటారు.
అధర్వవేదం-పారిసిష్ట వేద బహ్లికాలను కాంభోజులతో (అంటే కంబోజా-బహ్లికా -) జతచేస్తుంది.
అధర్వవేద పారిసిష్టాతో పాటు, అనేక ఇతర పురాతన గ్రంథాలు కూడా బహ్లికాలను కంభోజాలతో అనుబంధించాయి.
కాశ్మీరుకు చెందిన సంస్కృత ఆచార్య క్షేంద్ర మీద పాఠాన్ని తన రామాయణ మంజ్రీలో ఈ క్రింది విధంగా అనువదించారు:
అరట్ట.బహ్లికా.కంబోజా … ....
పురాణ ఆధారాలు ఉత్తరాపాతలోని బహ్లికాలను గుర్తించాయి. కాంభోజులతో పాటు అథర్వవేద పారిసిష్టాలోని తుషారులి, సాకాలు, యవనాలతో బహ్లికాలు మరింత సన్నిహిత సంబంధం కలిగివున్నారని పేర్కొన్నాయి. మరికొన్ని పురాతన వనరులలో బహ్లికాలు దగ్గరి పొరుగువారుగా తుషారాలు, సాకాలు, యవనాలు, కంబోజాలు మొదలైన వారు ఉన్నారని సూచిస్తున్నాయి. బాక్టీరియాలో బహ్లికాలు (బహ్లా) ప్రజలకు కాంబోజాలు (బదాక్షను, పామిర్ల), తుషారులు (పామిర్కుల ఉత్తరప్రాంతం), సాకాలు (జాక్సార్టెలు నదీతీరాలలో) పొరుగువారై ఉండాలి.
చక్లు (ఆక్సాలు లేదా అము దర్యా) బహ్లావాలు (బహ్లికాలు) భూమి గుండా ప్రవహించిందని బ్రహ్మ పురాణం ధ్రువీకరిస్తుంది.
రాజు చంద్ర (కామను ఎరా 4) రాసిన ఢిల్లీ శాసనం ఇనుప స్తంభం, సింధు నదికి (సింధు) పడమటి వైపున బహ్లికాలు నివసిస్తున్నట్లు పేర్కొంది. సింధు సప్తముఖద్వారాలు దాటిన తరువాత చంద్ర రాజు బహ్లికాలను ఓడించాడని చెప్పబడింది.
అరాట్ట.కపిష్ము.బాహ్లిం …
పంజాబు మైదానాలలో బాహ్లికులు
పంజాబులోని బెహలు, బహలు, బాహ్లులు ఇంటిపేరు ఉన్న ప్రజలు బహ్లికుల ప్రత్యక్ష వారసులు. మహాభారతంలో సూచించిన మద్రా రాజు శల్యుడిని బహ్లికపుంగవ అని పిలుస్తారు. అనగా బహ్లికులలో అగ్రగామి.
పాండవమధ్యముడైన అర్జునుడి దిగ్విజయ యాత్రలో అర్జునుడితో పోరాడిన బహ్లికులు అనే వ్యక్తుల గురించి ప్రస్తావించబడింది. వారు కాశ్మీరు దక్షిణ భాగంలో ఉర్సా, సింహాపురా రాజ్యాలకు పొరుగువారని పేర్కొన్నారు.
రామాయణంలోని ఒక భాగం అయోధ్య నుండి కేకయకు వెళ్ళేటప్పుడు, పంజాబులో ఎక్కడో ఉన్న బహ్లిక దేశం గుండా వెళ్ళవలసి ఉందని ధ్రువీకరిస్తుంది. పురాతన బహ్లికులు పంజాబులో కూడా స్థిరపడి, ఒక స్థావరాన్ని స్థాపించినట్లు ఇది చూపిస్తుంది. This is also verified from the epic Mahabharata.
బాక్టీరియాలో ఉన్న దేశంతో పాటు మరో బహ్లిక దేశం కూడా ఉందని ఇది చూపిస్తుంది.
డాక్టరు పి. ఇ. పార్గిటరు పంజాబు మైదానంలో మద్రాదేశానికి దక్షిణాన మరో బహ్లికా స్థావరం ఉందని అభిప్రాయపడ్డారు.
సౌరాష్ట్రలో బాహ్లికులు
బాహ్లుకుల మూడవ స్థావరం పశ్చిమ భారతదేశం సౌరాష్ట్రాలకు పొరుగుప్రాంతంగా ఉంది. రామాయణం (సౌరాష్ట్రులు.బహ్లికన్.చంద్రచిట్రాన్స్టాథైవాచా) ను సూచిస్తుంది. పద్మ పురాణంలో కూడా ఇదే విధమైన వ్యక్తీకరణ ఉంది (సూరష్ట్రాణ.బహ్లికులు. సుద్రభిరాస్తతైవాచ). ఈ పురాతన సూచనలు బహ్లికులు సౌరాష్ట్రులు అభిరాలకు పొరుగువారిగా నివసిస్తున్నారని ధ్రువీకరిస్తున్నాయి. పురాణాల ఆధారంగా ఈ ప్రజల శాఖ వింధ్యాలలో పరిపాలించింది.
పెరిప్లసు బరాకా సంస్కృత గ్రంథాల బహ్లికా మాదిరిగానే తీసుకోబడింది. వింధ్యాల దగ్గర బహ్లికుల ఒక శాఖ పాలించినట్లు పురాణాలు ధ్రువీకరిస్తున్నాయి.
బాహ్లిక రాజులు
పురాణ సంప్రదాయాల ఆధారంగా మనువు తొమ్మిది మంది కుమారులలో ధ్రస్ట ఒకరు. ఆయన నుండి క్షత్రియులుగా పరిగణించబడే అనేక ధ్రష్టకులు వంశాలు వచ్చాయి. శివపురాణం ఆధారంగా ధ్రష్టకరాకుమారులు బహ్లిక పాలకులయ్యారు.
కౌరవ్య (కౌరవ) అని పిలిచే బహ్లికరాజు గురించి సతాపాత బ్రాహ్మణకు తెలుసు. ఈ కౌరవ రాజు మహాభారతానికి చెందిన బహ్లికరాజుగా సూచింపజేయబడింది.
మహాభారతం ఆధారంగా సూర్యగ్రహణం సందర్భంలో కురుక్షేత్రంలోని శ్యామంతపంచకం వద్ద బహ్లికరాజు హాజరయ్యాడు. 'బహ్లిక దేశా' అనే పేరుతో హస్థినాపుర రాజు ప్రతీపుడికి మధ్య కుమారుడు ఉన్నాడు. బాహ్లికుడు తన పితృ రాజ్యాన్ని విడిచిపెట్టి తన మామయ్యతో కలిసి బహ్లికుడితో నివసించి ఆయన నుండి రాజ్యాన్ని వారసత్వంగా పొందాడు. అందువలన పెద్దవాడిగా ఉన్న బాహ్లికుడు శాంతనరాజు, భీష్ముడి పితామహుడు కంటే ముందుకాలం నుండి జీవించాడు.
బాహ్లిక ప్రజలు యుధిష్ఠరుడికి పదివేల గాడిదలు (గాడిదలు), అనేక ఉన్ని దుప్పట్లు, అనేక జింక చర్మాలు, జనపనార నుండి తయారైన బట్టలు, కీటకాలు తయారు చేసిన దారాలతో నేసిన వస్త్రాలు కప్పంగా అందించబడ్డాయి. వారు తామర రంగు వస్త్రాలు, వేలాది మృదువైన గొర్రెలు-చర్మాలు, పదునైన, పొడవైన కత్తులు, చురకత్తులు, హాట్చెట్లు (చిన్న పిడితో ఉండే గొడ్డలి), చక్కటి అంచుగల యుద్ధంలో ఉపయోగించే-గొడ్డలి, పరిమళ ద్రవ్యాలు, వివిధ రకాల రత్నాలను పొదిగిన ఉన్న వేలాది ఇతర బట్టలు కూడా ఇచ్చారు కానుకలుగా సమర్పించారు (2.50)
రాజసుయా వేడుక (2.53.5) సమయంలో నాలుగు తెల్లటి కంబోజా ఉంగరాలతో అల్లబడిన మాలికలతో అలంకరించబడిన బంగారు రథాన్ని బహ్లికరాజు యుధిష్ట్రరుడికి కానుకలుగా సమర్పించారు.
కర్ణుడు రాజనగరంలోని కాంభోజులతో అమ్వాష్టాలు, విదేహులు, గాంధర్వులు, హిమావతు, ఉత్పాలాలు, మేకలాలు, పాండ్రాలు, కళింగలు, ఆంధ్రులు, నిషాదులు, త్రిగర్తులు (7.4.5-6).
కురులు- బాహ్లికులు- కాంభోజులు-మద్రాల మద్య సంబంధాలు
రామాయణం బహ్లికదేశంలో ఉత్తరకురులను స్థానికీకరించినట్లు కనిపిస్తోంది. దాని ఆధారంగా బహ్లీ (బహ్లిక) దేశానికి చెందిన రాజు ప్రజాపతి కర్దామ కుమారుడు "ఇల" తన కుమారుడు ససబిందుకు బహ్లీని విడిచిపెట్టి, మధ్యదేశంలో ప్రతిస్థానపురాన్ని స్థాపించాడు. ఇలరాజవంశం రాకుమారులు (ఇది కురుల రాజవంశం కూడా) కర్దమేయ అని పిలువబడింది. కర్దామేయులు తమ పేర్లను పర్షియాలోని కర్దామా నది నుండి పొందారు. అందువలన వారి మాతృభూమి బహ్లిక (బాక్ట్రియా) గా గుర్తించబడింది. కురు వంశాల అసలు నివాసం బహ్లిక (బాక్ట్రియా) అని ఇది సూచిస్తుంది.
వాత్సాయనుడు తన కామసూత్రంలో బహ్లికులలో ప్రబలంగా ఉన్న ఒక విలక్షణమైన ఆచారాన్ని నమోదు చేశాడు. అనగా చాలా మంది యువకులు బహ్లికా దేశంలో, స్ట్రీరాజ్యలోని ఒంటరి స్త్రీని వివాహం చేసుకున్నారు. పాండవ సోదరులు (అనగా కురులు) ద్రౌపది అనే స్త్రీని వివాహం చేసుకున్నారని మహాభారతంలో చెప్పబడింది. కురులు మొదట బహ్లిక ప్రజలు, ఇది ఉత్తరకురు (డాక్టరు ఎం. ఆర్. సింగు) తో సమానంగా ఉందని ఇది మళ్ళీ సూచిస్తుంది. ఐతరేయ బ్రాహ్మణుడి ఉత్తరకురు హిమాలయానికి మించి ఉందని చెబుతారు కాబట్టి, బహ్లికా (బాక్ట్రియ) కూడా హిందూకుషు (అంటే హిమాలయ శ్రేణి) దాటి ఉంది.
కురులతో మద్ర కూడా ముందు బహ్లిక పరిసరప్రాంతాలలో నివసించే ప్రజలు, సామవేదంలోని బ్రాహ్మణవంశజులుగా పేర్కొనబడింది. సూచించినట్లు ఈ వచనం ఒక " మద్రాగర షౌంగాయని " ఔపమన్యాయ కాంభోజ గురువుగా సూచిస్తుంది. వేద సూచిక రచయితలు డాక్టరు జిమ్మరు ఇరానియ ఉత్తరామద్రలు, కంబోజులు పరస్పర సంబంధాన్ని కలిగి ఉన్నారని పేర్కొన్నారు. ఈ రెండుసమూహాలు ప్రాచీన భారతదేశం వాయవ్య భాగంలో ఇరుగు పొరుగువారుగా ఉన్నారని సూచించబడింది. జీను ప్రజిలుస్కీ అభిప్రాయం ఆధారంగా బహ్లికా (బాల్ఖు) మద్రాల ఇరానియ స్థావరం, వీరిని బహ్లికా-ఉత్తరామద్రాలు అని భావిస్తున్నారు.
ఐతరేయ బ్రాహ్మణంలో ఉత్తరకురులు, ఉత్తరమద్రులు హిమాలయ (పరేను హిమవంతం) దాటి నివసిస్తున్నట్లు పేర్కొన్నారు.
పురాతన కాలంలో (వేద యుగం), మద్రాలు (ఇరానియా స్థావరం) బక్లికా (బాక్ట్రియా) లోని కొన్ని ప్రాంతాలలో (ఆక్ససు దేశంలోని పశ్చిమ భాగాలు) ఉన్నారు. ఈ మద్రాలు వాస్తవానికి ఐతరేయ బ్రాహ్మణ (8 / 14) ఉత్తరమద్రులు. అయినప్పటికీ క్రీస్తుపూర్వం 4 వ శతాబ్దంలో ఈ బహ్లిక (బాక్ట్రియా) యవన (గ్రీకు) రాజకీయ నియంత్రణలోకి వచ్చింది. అందువలన ఈ భూమిని కొన్ని ప్రాచీన సంస్కృత గ్రంథాలలో బహ్లికా-యవనులుగా పేర్కొనడం ప్రారంభమైంది.
అందువలన పైన పేర్కొన్న ఉత్తరకురులు, ఉత్తరమద్రులు, కంభోజులు-ఇవన్నీ హిమాలయ (హిందూకుషు) శ్రేణులను దాటి ఉన్నారని సూచిస్తున్నాయి. బహుశా ఉత్తరకురులు బహ్లికా ఉత్తర భాగాలలో, ఉత్తరమద్రాలు దాని దక్షిణ భాగాలలో, కాంభోజులు (పరమ కంబోజాలు) బహ్లికాకు తూర్పున ట్రాన్సోక్సియానా ప్రాంతంలో ఉన్నారు. పురాతన బహ్లికా పెద్ద భూభాగంలో విస్తరించి ఉన్నట్లు తెలుస్తోంది. బాణ భట్టుని యొక్క హర్ష-చరిత వ్యాఖ్యాత కూడా కాంభోజులను కాంభోజా-బహ్లికా-దేశజా అని నిర్వచించారు. అనగా కాంభోజులు బహ్లికాలో ఉద్భవించారు. అందువలన మారుమూల పురాతన కాలంలో ఉత్తరకురులు, ఉత్తరమద్రులు, పరమ కాంభోజుల పూర్వీకులు ఒకే ప్రజలు లేకపోతే ఒకరికి ఒకరు దగ్గరి సంబంధంతో బహ్లిక (బాక్టీరియా) పరిసరప్రాంతాలతో నివసించినట్లు తెలుస్తోంది.
ఇతర వనరులలో బాహ్లికులు
అమరకోశం బహ్లిక, కాశ్మీర దేశాల కుంకుమపువ్వు గురించి ప్రస్తావించింది. సా.శ. 4 వ శతాబ్దంలో కవి కాళిదాసు రఘువంశ నాటకంలో కూడా బహ్లిక కుంకుమపువ్వు గురించి ఇదే ప్రస్తావన ఉంది. రఘువంశజులు హ్యూణులతో పోరాటం చేసిన సమయంలో ఆక్ససు ఒడ్డున తిరగబడిన సమయంలో రఘువంశం రఘు గుర్రాలకు కుంకుమపువ్వు ఉందని పేర్కొన్నారు. దాడి చేయడానికి ముందు ఆక్ససు నదికి మరొక వైపున కాంభోజులు ఉన్నారు.
బృహతు సంహిత బహ్లికాలను సినాలు, గాంధారాలు, సులికాలు, పరాటాలు, వైశ్యులు మొదలైన వారితో కలిసి ప్రస్తావించారు.
రాజశేఖరుడు రచించిన " కావ్యమీమాంశ " (సా.శ. 10 వ శతాబ్దం) బాహ్లికులను సాకాలు, తుషారులు, వోకనాలు, హ్యూణులు, కాంభోజులు, పహ్లవాలు, తంగనాలు మొదలైన వారితో కలిసి జాబితా చేయబడ్డారు. అదనంగా వారిని ఉత్తరాపధ విభాగంలో నివసిస్తున్న గిరిజనప్రజలుగా సూచించబడింది.
బౌద్ధ నాటక రచయిత విశాఖదత్తుడి ముద్రక్షాసం గ్రంథంలో జైన రచనలు పారిషీష్టపర్వను హిమాలయ రాజు పర్వతుడితో చంద్రగుప్తుడి పొత్తును సూచిస్తుంది. ముద్రా-రాక్షసంలో పేర్కొన్న విధంగా హిమాలయ కూటమి చంద్రగుప్తుడికి యవనులు, కంభోజులులు, సాకాలు, కిరాతులు, పరాసికాలు, బహ్లికులతో కూడిన మిశ్రమ సైన్యాన్ని సూచిస్తుంది.
కలియుగంలో మ్లేచ్ఛరాజులుగా బాహ్లుకులు
చివరి బ్రాహ్మణ సాహిత్యంలో బహ్లికాలు మ్లేచ్చులుగా పేర్కొనబడ్డారు. మహాభారతంలో సాకాలు, యవనులు, కాంభోజులు, బహ్లికులు మొదలైన రాజులు కలియుగంలో అన్యాయంగా పాలన చేస్తారని మహాభారతంలో ఒక స్పష్టమైన వివరణ ఉంది. (3.188.34-36).
మహాభారతంలో బాహ్లిక గుర్రాలు
Like Kamboja, Bahlika region was famous for its horses. They were used by kings in wars. కాంభోజుల మాదిరిగానే బహ్లికప్రాంతం గుర్రాలకు ప్రసిద్ధి చెందింది. వాటిని రాజులు యుద్ధాలలో ఉపయోగించారు.
వనరులలో బాహ్లిక గుర్రాలు
బ్రహ్మాణ్డపురాణం బహ్లికా నుండి వచ్చిన గుర్రాలను సూచిస్తుంది. అదేవిధంగా వాల్మీకి రామాయణం బహ్లిక, కాంభోజ, వనాయు దేశాల గుర్రాలను అద్భుతమైన జాతిగా సూచిస్తుంది. ఉపమితిభవప్రపంచకథ బహ్లిక, కాంభోజ, తురుక్ష గుర్రాలు ఉత్తమమైనవిగా గుర్తించబడ్డాయి. అభిధనరత్నమాలలో బహ్లికా, పర్షియా, కంబోజా, వనాయు, సింధు, సరిహద్దులో ఉన్న అద్భుతమైన గుర్రాల ఉదాహరణలు కూడా ఉన్నాయి.
బాహ్లిక, సమ్మోహతంత్ర
" సమ్మోహ తంత్రం " బహ్లిక, కిరాత, భోటా, సినా, మహాసినా, పరాసికా, ఐరాకా (ఇరాకు), కంబోజా, హ్యూన, యవన, గాంధార, నేపాలు వంటి తాంత్రిక సంస్కృతి గురించి మాట్లాడుతుంది.
వెలుపలి లింకులు
వర్గం:History of Pakistan వర్గం:Kambojas
యాగా వేణుగోపాలరెడ్డి
యాగా వేణుగోపాల్ రెడ్డి (వై.వి.రెడ్డి) భారతదేశ ఆర్థిక వ్యవస్థకు మూలస్తంభమైన రిజర్వ్ బ్యాంక్ ఆఫ్ ఇండియా గవర్నరుగా ఐదేళ్ళు పనిచేసి 2008 ఆగస్టులో పదవీవిరమణ చేశాడు.'   రిజర్వ్ బ్యాంకు ఇరవై ఒకటవ గవర్నరైన వై.వి.రెడ్డి 1964 బ్యాచ్ కు చెందిన IAS (ఐ.ఏ.ఎస్) అధికారి. ఆయన ఉద్యోగ జీవితం దాదాపు పూర్తిగా ఆర్థిక, ప్రణాళికా రంగాల్లోనే సాగింది.
వ్యక్తిగత వివరాలు
1941 ఆగస్టు 17న వైఎస్ఆర్ జిల్లా పుల్లంపేట మండలం కొమ్మనవారిపల్లె గ్రామంలో జన్మించాడు. ఈయన తండ్రి యాగా పిచ్చిరెడ్డి ఆ రోజుల్లోనే అప్పటి ఉమ్మడి మద్రాసు రాష్ట్రంలో ఎన్నో ఉన్నత పదవుల్లో బాధ్యతలు నిర్వహించాడు. నంద్యాల కలెక్టర్‌గా కూడా ఆయన పనిచేశాడు. ఆయన వృత్తిరీత్యా మద్రాసులో స్థిరపడడం వల్ల వేణుగోపాల్‌రెడ్డి చదువంతా తమిళనాడులోనే సాగింది.
వృత్తి జీవితం
వేణుగోపాల్‌రెడ్డి IAS అధికారి కాకముందు 1961 నుంచి లెక్చరర్ గా పనిచేశాడు. మద్రాసు విశ్వవిద్యాలయంలో ఆర్థిక శాస్త్రంలో M.A., ఉస్మానియా విశ్వవిద్యాలయంలో Ph.D., నెదర్లాండ్స్ లోని ఇన్స్టిట్యూట్ ఆఫ్ సోషియల్ స్టడీస్ లో ఆర్థిక ప్రణాళిక (Economic Planning) లో డిప్లొమా చేశాడు. అవే కాకుండా శ్రీ వేంకటేశ్వర విశ్వవిద్యాలయం (Doctor of Letters), మారిషస్ విశ్వవిద్యాలయం (Doctor of Civil Law) ఆయనకు గౌరవ డాక్టరేట్లు ప్రదానం చేశాయి. ఉస్మానియా విశ్వవిద్యాలయం (Department of Business Management) లోను, లండన్ స్కూల్ ఆఫ్ ఎకనామిక్స్ అండ్ పొలిటికల్ సైన్స్ (London School of Economics and Political Science - International Relations Department) లోనూ, Administrative Staff College of India లోనూ విజిటింగ్ ఫాకల్టీగా పనిచేసిన వై.వి.రెడ్డి హైదరాబాదులోని CESS (Center for Economic and Social Studies) లో Honorary Senior Fellow గా కొనసాగుతున్నాడు.
ఆర్థికరంగ సంస్కరణలు, వాణిజ్యం, BoP (Balance of payments), ద్రవ్య మార్పిడి రేటు, విదేశీ వాణిజ్య ఋణాలు, కేంద్ర-రాష్ట్ర ఆర్థిక సంబంధాలు, ప్రాంతీయ ప్రణాళిక, ప్రభుత్వరంగ సంస్కరణలు, తదితర రంగాలలో ఆయన కీలక భూమిక నిర్వహించాడు.
రిజర్వ్ బ్యాంకు గవర్నరుగా బ్యాంకు వ్యవహారాల్లో పారదర్శకతను తీసుకువచ్చాడు. మన దేశ ఆర్థిక వ్యవస్థ 3.5 శాతం వృద్ధి రేటు నుంచి 8-9 శాతం వృద్ధిరేటును నమోదు చేసే స్థాయికి విస్తరించిన తరుణంలో ఎన్నో సవాళ్లు, ఒత్తిళ్లను తట్టుకొని ఆర్థిక వ్యవస్థ పట్టాలు తప్పకుండా జాగ్రత్త వహించాడు. ద్రవ్యోల్బణాన్ని అదుపుచెయ్యడంలో గట్టిపట్టున రెడ్డి ఇటీవలి సంవత్సరాల్లో అంతర్జాతీయంగా రూపాయి మారకం రేటు పెరిగేలా చేయడంలో సఫలీకృతుడయ్యాడు. సెప్టెంబరు 2008లో రిజర్వ్ బ్యాంకు గవర్నరుగా పదవీ విరమణ చేసిన వై.వి.రెడ్డి ప్రస్తుత ఆర్థికమాంద్యం నుంచి బయటపడటానికి పలు దేశాల ప్రతినిధులు, ఎంతో అనుభవజ్ఞులైన ఆర్థిక బ్యాంకింగ్‌ నిపుణులతో ఐరాస ఏర్పాటు చేసిన అంతర్జాతీయ కమిటీలో సభ్యుడిగా ఉన్నాడు. ఈ కమిటీ ఇప్పటికే ప్రాథమిక సిఫార్సులు చేసింది.
వై.వి.రెడ్డి ప్రస్తుత ఆర్థిక సంక్షోభంపై రాసిన పుస్తకం: 'ఇండియా అండ్‌ ద గ్లోబల్‌ ఫైనాన్షియల్‌ క్రైసిస్‌'. ఈ పుస్తకంలో రెండు ప్రధానమైన అంశాలకు సమాధానం ఉంది. ఒకటి- మిగిలిన దేశాల కంటే భారత్‌ పరిస్థితి ఎందుకు మెరుగ్గా ఉంది. రెండు- ప్రపంచ ఆర్థిక సంక్షోభం ఎందుకు వచ్చింది? దానిపై ఎవరేం చేస్తున్నారు? సంక్షోభాన్ని పూర్తిగా అర్థం చేసుకోవడానికి ఈ పుస్తకంలోని సమాచారం వీలు కల్పిస్తోంది.
ప్రస్తుతం వీరు 14వ ఆర్థిక సంఘం అధ్యక్షులుగా ఉనన్నారు. భారత ఆర్థిక రంగానికి వీరు చేసిన కృషికి గాను భారత ప్రభుత్వం వీరిని పద్మ విభూషణ్ సత్కారం ఇచ్చింది.
మూలాలు
వర్గం:1941 జననాలు వర్గం:పద్మవిభూషణ పురస్కారం పొందిన ఆంధ్రప్రదేశ్ వ్యక్తులు వర్గం:డాక్టర్‌ పిన్నమనేని అండ్‌ శ్రీమతి సీతాదేవి ఫౌండేషన్‌ పురస్కార గ్రహీతలు వర్గం:కడప జిల్లా ఆర్థికవేత్తలు
అనంతారం (షామీర్‌పేట్‌)
అనంతారం, తెలంగాణ రాష్ట్రం, మేడ్చల్ జిల్లా, మూడుచింతలపల్లి మండలంలోని గ్రామం.
ఇది మండల కేంద్రమైన షామీర్‌పేట్‌ నుండి 15 కి. మీ. దూరం లోను, సమీప పట్టణమైన హైదరాబాదు నుండి 40 కి. మీ. దూరంలోనూ ఉంది.సముద్రమట్టానికి 597 మీ.ఎత్తు.
గణాంకాలు
2011 భారత జనగణన గణాంకాల ప్రకారం ఈ గ్రామం 265 ఇళ్లతో, 1290 జనాభాతో 425 హెక్టార్లలో విస్తరించి ఉంది. గ్రామంలో మగవారి సంఖ్య 650, ఆడవారి సంఖ్య 640. షెడ్యూల్డ్ కులాల సంఖ్య 180 కాగా షెడ్యూల్డ్ తెగల సంఖ్య 57. గ్రామం యొక్క జనగణన లొకేషన్ కోడ్ 574111 .పిన్ కోడ్: 500078.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి షామీర్‌పేట్‌లో ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల హైదరాబాదులోను, జూనియర్ కళాశాల, ఇంజనీరింగ్ కళాశాల‌లు షామీర్‌పేట్‌లోనూ ఉన్నాయి. సమీప మేనేజిమెంటు కళాశాల తురకపల్లిలోనూ లోను, వైద్య కళాశాల, పాలీటెక్నిక్‌లు హైదరాబాదులోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల హైదరాబాదులో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
అనంతారంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.ఆల్వాల్ నుండి రోడ్డు రవాణా సౌకర్యం ఉంది. రైల్వేస్టేషన్; సికింద్రాబాదు 21 కి.మీ
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
అనంతారంలో భూ వినియోగం కింది విధంగా ఉంది:
నీటిపారుదల సౌకర్యాలు
అనంతారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
అనంతారంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, కూరగాయలు
బేతియా
బేతియా బీహార్ రాష్ట్రం పశ్చిమ చంపారణ్ జిల్లా లోని పట్టణం ఈ జిల్లా ముఖ్యపట్టణం. ఇది పాట్నాకు వాయువ్యంగా 225 కిలోమీటర్ల దూరంలో ఉంది.
చరిత్ర
సా.శ. 1244 లో, జైతారియా వంశీకుడైన గంగేశ్వర్ దేవ్ అనే బ్రాహ్మణుడు చంపారణ్ వద్ద గల జైతార్ వద్ద స్థిరపడ్డాడు. అతని వారసులలో ఒకరైన అగర్ సేన్, జెహంగీర్ పాలనా కాలంలో పెద్ద భూభాగాన్ని సొంతం చేసుకున్నాడు. షాజహాన్ అతడికి 'రాజా' బిరుదును ప్రసాదించాడు. 1659 లో, అతని తరువాత అతని కుమారుడు రాజా గజ్ సింగ్, బేతియా వద్ద కుటుంబ రాజప్రాసాదాన్ని నిర్మించాడు. అతను సా.శ 1694 లో మరణించాడు ప్యాలెస్ నేటికీ నిలిచి ఉంది. ప్రస్తుతమక్కడ మార్కెట్టు పనిచేస్తోంది.
1765 లో ఈస్ట్ ఇండియా కంపెనీ దివానీని కొనుగోలు చేసినపుడు దాని పరిధిలో బేతియా సంస్థానం, అతిపెద్ద భూభాగం. రామ్ నగర్ సంస్థానం అధీనంలో ఉన్న చిన్న భాగం మినహాయించి మొత్తం చంపారణ్ అంతా ఇందులో ఉండేది.
మహారాజా సర్ హరేంద్ర కిషోర్ సింగ్ బేతియా సంస్థానపు చివరి రాజు. అతను 1854 లో జన్మించాడు. 1883 లో తండ్రి  మహారాజా రాజేంద్ర కిషోర్ సింగ్ బహదూర్ దివంగతుడయ్యాక అధికారానికి వచ్చాడు. 1884 లో, అతను మహారాజా బహదూర్ అనే బిరుదును వ్యక్తిగత హోదాగా పొందాడు. బెంగాల్ లెఫ్టినెంట్ గవర్నర్ సర్ అగస్టస్ రివర్స్ థాంప్సన్ నుండి ఖిలాత్, సనద్‌లు పొందాడు. 1889 మార్చి 1 న అతను భారత సామ్రాజ్యపు అత్యంత ప్రసిద్ధ ఆర్డర్ ఆఫ్ నైట్ కమాండరుగా అలంకృతుడయ్యాడు. 1891 జనవరిలో బెంగాల్ శాసనమండలి సభ్యుడిగా నియమితులయ్యాడు. అతను ది ఆసియాటిక్ సొసైటీలో సభ్యుడు కూడా అతను బేతియా సంస్థానపు చివరి పాలకుడు. మహారాజా సర్ హరేంద్ర కిషోర్ సింగ్ బహదూర్ 1893 మార్చి 26 న మహారాణి శివ్ రత్న కున్వర్, మహారాణి జంకీ కున్వర్ అనే ఇద్దరు భార్యలను అనాథలను చేసి, వారసులు లేకుండా మరణించాడు. మహారాణి జంకీ కున్వర్ పేరిట ఎమ్‌జెకె కాలేజ్, ఎమ్‌జెకె హాస్పిటల్ వంటి కొన్ని సంస్థలు ఉన్నాయి. బేతియా ఘరానా గాత్ర సంగీతపు పురాతన శైలుల్లో ఒకటి. మధుబన్ పూర్వపు 'బేతియా సంస్థానం'లో భాగం. కాలక్రమంలో అంతర్గత వివాదాలు, కుటుంబ కలహాల కారణంగా బేతియా సంస్థానం విభజనకు లోనైంది. పర్యవసానంగా మధుబన్ సంస్థానం ఏర్పడింది.
మొఘల్ చక్రవర్తి షాజహాన్ దర్బారు నుండి దిల్లీ ఘరానా కు చెందిన ధ్రుపద్ గాయకులలో కొందరు బేతియా సంస్థానపు పోషణ లోకి బేతియాకు వలస వచ్చారు. తద్వారా బేతియా ఘరానాకు మూలపురుషులయ్యారు ప్రఖ్యాత దాగర్ సోదరులు బేతియా ధ్రుపద్ గాయకులను ప్రశంసించారు. వారిలో కొంతమంది 1990 లో ఇతర నిష్ణాత గాయకులతో కలిసి భోపాల్ లోని భారత్ భవన్ లో తమ కళను ప్రదర్శించారు.
వాతావరణం
బేతియా వాతావరణం అధిక ఉష్ణోగ్రతలతో, వర్షాకాలంలో అధిక అవపాతంతో కూడుకుని ఉంటుంది. ఈ శీతోష్ణస్థితిని కొప్పెన్ శీతోష్ణస్థితి వర్గీకరణ ప్రకారం " Cfa " (తేమతో కూడిన ఉపఉష్ణమండల వాతావరణం)గా వర్ణిస్తారు.
జనాభా
2011 భారత జనాభా లెక్కల ప్రకారం, బేతియా పట్టణ జనాభా 1,32,209. వీరిలో 69,529 మంది పురుషులు, 62,680 మంది మహిళలు. ఆరేళ్ళ లోపు పిల్లలు 18,995. బేతియా అక్షరాస్యత 91,298. ఇది జనాభాలో 69.1%, పురుషుల్లో అక్షరాస్యత 72.7%, స్త్రీలలో అక్షరాస్యత 64.9%. బేతియాలో ఏడేళ్ళకు పైబడినవారిలో అక్షరాస్యత 80.6%, ఇందులో పురుషుల అక్షరాస్యత 85.0%, స్త్రీల అక్షరాస్యత 75.8%. షెడ్యూల్డ్ కులాల జనాభా 8,266, షెడ్యూల్డ్ తెగల జనాభా 828. 2011 లో బేతియాలో 24463 గృహాలు ఉన్నాయి.
బేతియా పట్టణ సముదాయంలో బేతియా, తోలా మన్సారౌత్, కర్గాహియా పురబ్, హాత్ సరయ్యా ఉన్నాయి. తోలా శాన్ సరయన్ కొత్త పట్టణాధార గ్రామం. కొత్త గోపాల్‌గంజ్-బేతియా రహదారి ఈ గ్రామం గుండా వెళ్తుంది. ఈ కొత్త రహదారి ద్వారా గోపాల్‌గంజ్-బేతియాల మధ్య దూరం 60 కి.మీ. తగ్గుతుంది.
మూలాలు
వర్గం:Coordinates on Wikidata వర్గం:బీహార్ నగరాలు పట్టణాలు
శ్రీ వెంకటేశ్వర మెడికల్ కాలేజ్ హాస్పిటల్ అండ్ రీసెర్చ్ సెంటర్
శ్రీ వెంకటేశ్వర మెడికల్ కాలేజ్ హాస్పిటల్ అండ్ రీసెర్చ్ సెంటర్ (SVMCH&RC) అనేది భారతదేశంలోని పుదుచ్చేరిలో ఉన్న ఒక ప్రైవేట్ వైద్య కళాశాల, ఆసుపత్రి. ఈ ప్రాంగణం పాండిచేరి నగరానికి 16 కిలోమీటర్ల దూరంలో ఉన్న అరియూర్‌లో ఉంది. ఈ సంస్థను మెడికల్ కౌన్సిల్ ఆఫ్ ఇండియా, భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ, పుదుచ్చేరి ప్రభుత్వం గుర్తించాయి. ఇది పాండిచేరి విశ్వవిద్యాలయానికి అనుబంధంగా ఉంది.
మూలాలజాబితా
వర్గం:వైద్య కళాశాలలు
గన్‌ఫౌండ్రి, హైదరాబాదు
గన్‌ఫౌండ్రి తెలంగాణ రాష్ట్ర రాజధాని హైదరాబాదులోని ఒక ప్రాంతం. నిజాం నవాబులు యుద్ధంలో ఉపయోగించే ఫిరంగిలో వాడే మందు పౌడర్‌ను ఇక్కడ తయారు చేస్తుండేవారు. ఈ ప్రాంతాన్ని 'తోప్‌-కా-సాంచా'గా పిలిచేవారు. కాలక్రమేణా గన్‌ఫౌండ్రిగా మారిపోయింది. ఈ ప్రాంతంలో గన్‌ఫౌండ్రి మ్యూజియం కూడా ఉంది.
చరిత్ర
నిజాం కాలంలో నిర్మించిన అనేక ఫిరంగి, ఫిరంగి గుళ్ల కర్మాగారాలలో గన్‌ఫౌండ్రి ఒకటి. హైదరాబాద్ రెండవ నిజాం నవాబ్ మీర్ నిజాం అలీ ఖాన్ సేవకుడైన ఫ్రెంచ్ జనరల్ రేమండ్ 1786లో దీనిని నిర్మించాడు. హైదరాబాద్ రాష్ట్రంలో 18వ శతాబ్దంలో నిజాంలు ఏర్పాటుచేసినవాటిలో ఇప్పటివరకు ఉన్న ఏకైక తుపాకీ సంరక్షణ కేంద్రం ఇది. గన్‌ఫౌండ్రి నిర్మాణంలో ఇటుకలు, మోర్టార్‌ను వాడారు.
డివిజన్ లోని ప్రాంతాలు
అగర్వాల్‌ చాంబర్స్‌, పూల్‌బాగ్‌, బ్యాండ్‌లైన్‌ బస్తీ, కట్టెలమండి, ఆదర్శ్‌ నగర్‌, నేతాజీనగర్‌, మురళీధర్‌బాగ్‌, మహేశ్‌నగర్‌, చిరాగ్‌అలీ లేన్‌, బషీర్‌బాగ్‌, గన్‌ఫౌండ్రి.
గన్‌ఫౌండ్రి సమీపంలోని కార్యాలయాలు
ఎల్‌బీ స్టేడియం, దూర్‌ సంచార్‌భవన్‌, ఎస్‌బీహెచ్‌ ప్రధాన కార్యాలయం, వ్యవసాయ శాఖ కమిషనరేట్‌, హైదరాబాద్‌ జిల్లా కలెక్టరేట్‌, ఎస్‌ఎస్‌సీ బోర్డు, రాష్ట్ర ప్రెస్‌ అకాడమీ, న్యూ ఎమ్మెల్యే క్వార్టర్స్‌, ఆగాఖాన్‌ ఫౌండేషన్‌, జిల్లా విద్యాశాఖాధికారి కార్యాలయం, దేశోద్ధారక భవన్‌, పరిశ్రమల భవన్‌, బిర్లామందిర్‌, షక్కర్‌ భవన్‌, హాకా భవన్‌, నిజాం కళాశాల, లేపాక్షి ఎంపోరియం, టెలిఫోన్‌ భవన్‌ (సూర్యలోక్‌ కాంప్లెక్స్‌), గగన్‌విహార్‌, జనరల్‌ పోస్టాఫీసు, చంద్రవిహార్‌, మానవ హక్కుల కమిషన్‌, భారతీయ జనతా పార్టీ రాష్ట్ర కార్యాలయం, భారతీయ విద్యాభవన్‌ తదితర కార్యాలయాలన్నీ ఈ డివిజన్‌ పరిధిలో ఉన్నాయి. అదే విధంగా రాష్ట్రవ్యాప్తంగా సెల్‌ఫోన్‌ మార్కెట్‌కు ప్రసిద్ధిగాంచిన చిరాగ్‌ అలీలేన్‌, ప్రముఖ బంగారు దుకాణాలు కూడా ఈ డివిజన్‌లో ఉన్నాయి. బ్రిటీషు కాలం నుంచి ఉన్న మిషనరీ స్కూళ్లు, నిజాం హయాంలో స్థాపించిన స్కూళ్లు గన్‌ఫౌండ్రి డివిజన్‌లోనే ఉన్నాయి. క్రైస్తవుల ప్రార్థనాలయాలు ఈ డివిజన్‌లోనే అధికం. లిటిల్‌ ఫ్లవర్‌, ఆల్‌ సెయింట్స్‌, రోజరీ కాన్వెంట్‌, సుజాత పాఠశాల‌, స్టాన్లీ, గ్రామర్‌ పాఠశాల‌తో పాటు స్లేట్స్‌ పాఠశాల‌, తదితర క్రైస్తవ మిషనరీ స్కూళ్లన్నీ ఇక్కడే. అదే విధంగా నిజాం హయాంలో ఏర్పాటు చేసిన మహబూబియా, ఆలియా విద్యాసంస్థలు, నిజాం కళాశాలలు ఈ డివిజన్‌ పరిధిలోకి వస్తాయి. మెథడిస్ట్‌, సెవెంత్‌ సెంటినరీ, క్యాథలిక్‌, రాక్‌ చర్చి తదితర క్రైస్తవ ప్రార్థన మందిరాలు ఇక్కడే ఉన్నాయి.
మూలాలు
వర్గం:హైదరాబాదు వర్గం:హైదరాబాదులోని ప్రాంతాలు వర్గం:హైదరాబాదు జిల్లా
సిండికేట్ బ్యాంకు
right|thumb|250px| [[జహీరాబాద్ లోని సిండికేట్ బ్యాంకు శాఖ ]] 1925లో కర్ణాటక రాష్ట్రములోని ఉడిపి లో సిండికేట్ బ్యాంకు (Syndicate Bank) స్థాపించబడింది. ఈ బ్యాంకు సంస్థాపకులు ఉపేంద్ర అమర్‌నాథ్ పాయ్, వామన్ కుడ్వా, టి.ఎం.ఏ.పాయ్ లు. ఇది భారతదేశం లోని ప్రాచీన వాణిజ్య బ్యాంకులలో ఒకటి. ప్రారంభ సమయంలో దీని పేరు కెనరా ఇండస్ట్రియల్ అండ్ బ్యాంకింగ్ సిడికేట్ లిమిటెడ్. 1969, జూలై 19 న ఇందిరా గాంధీ ప్రభుత్వం జాతీయం చేయబడిన 14 బ్యాంకులలో ఇది కూడా ఒకటి.
ఈ బ్యాంకు ప్రారంభ మూలధనం రూ.8000 కోట్లు. 1928లో ఈ బ్యాంకు తొలి శాఖ కర్ణాటక లోని దక్షిణ కన్నడ జిల్లాలోని బ్రహ్మవర్లో ప్రారంభించబడింది. ఈ బ్యాంకు ప్రధాన లక్ష్యం క్రిందివర్గాల వారికి ఆర్థిక సహాయం అందజేయడం. ప్రారంభంలో ఏజెంట్ల ద్వారా ఇంటింటికీ త్రిప్పించి రెండు అణాల పొదుపులను కూడా స్వీకరించింది. ఈ విధానము మనదేశంలో ఈప్పటికీ అనేకబ్యాంకులు ముఖ్యంగా పోస్టల్ శాఖ చిన్న తరహా పొదుపు పథకాల ద్వారా స్వీకరిస్తున్నాయి. ఈ విధానమే పిగ్మీ డిపాజిట్ స్కీము (Pigmy Deposit Scheme.) గా ప్రసిద్ధి చెందింది.
కాలక్రమంలో ఈ బ్యాంకులో 20 వరకు ఇతర చిన్న బ్యాంకులు విలీనమయ్యాయి. ఈ బ్యాంకు నామం కూడా 1964లో సిండెకేట్ బ్యాంకు లిమిటెడ్ గా మార్పు చెందింది. బ్యాంకు ప్రధాన స్థావరం కూడా మణిపాల్కు మార్పు చేశారు. దేశంలోనే కాకుండా విదేశాలలో కూడా దీని శాఖలు ఏర్పాటు చేశారు. లండన్లో తొలి విదేశీ శాఖ ప్రారంభించబడింది. దోహ, మస్కట్ లలో కూడా మారకపు బ్యాంకుగా సేవలందిస్తోంది.
1978లో ఢిల్లీ లోని హౌజ్ ఖాస్ లో ఈ బ్యాంకు 1000 వ శాఖను ప్రారంభించింది. ప్రస్తుతం ఈ బ్యాంకుకు 3250 కి పైగా శాఖలున్నాయి. అందులో 3250 పైగా శాఖలు కోర్-బ్యాంకుంగ్, ఈ-బ్యాంకుంగ్ సేవలందిస్తున్నాయి.
భారతదేశంలో మొదటిసారిగా సిండికేట్ బ్యాంకు ప్రథమ గ్రామీణ బ్యాంకు (Prathama Grameena Bank) పేరుతో ప్రాంతీయ గ్రామీణ బ్యాంకులను స్పాన్సర్ చేసింది. Tసిండికేత్ బ్యాంకు స్టాక్స్ బాంబే స్టాక్ ఎక్స్ఛేంజ్, నేషనల్ స్టాక్ ఎక్స్ఛేంజ్, మంగళూరు స్టాక్ ఎక్స్ఛేంజ్, బెంగుళూరు స్టాక్ ఎక్స్ఛేంజ్ లలో లిస్టింగ్ అవుతున్నాయి.
సిండికేట్ బ్యాంకు యునైటెడ్ నేషన్స్ ఎన్విరాన్‌మెంట్ ప్రోగ్రాంతో కల్సి సంయుక్తంగా సోలార్ లోన్ పథకాన్ని (solar loan programme) విజయవంతంగా నిర్వహిస్తోంది.
బయటి లింకులు
వర్గం:భారతీయ బ్యాంకులు వర్గం:భారతీయ వాణిజ్య బ్యాంకులు వర్గం:జాతీయం చేయబడిన బ్యాంకులు వర్గం:1925 స్థాపితాలు
బాన్ కి-మూన్
బాన్ కీ మూన్ (హాంగుల్; హంజా; 13 జూన్ 1944 న జన్మించారు) దక్షిణ కొరియా రాజకీయవేత్త. ఐక్య రాజ్య సమితి ఎనిమిదవ ప్రధాన కార్యదర్శి. సెక్రటరీ జనరల్ అయ్యేముందు, బాన్ దక్షిణ కొరియా యొక్క విదేశీ వ్యవహారాల మంత్రిత్వ శాఖను నిర్వహించాడు. వృత్తి రీత్యా దౌత్యవేత్త. అతను న్యూ ఢిల్లీ, భారతదేశంలో తన మొదటి ఉద్యోగమును స్వీకరించటం జరిగింది, అతను విశ్వవిద్యాలయం నుండి పట్టభద్రులయ్యారు సంవత్సరం దౌత్య సేవలో ప్రవేశించారు.
కుటుంబం
బాన్ 13 న Eumseong కౌంటీలోని కొరియా ఉత్తర చుంగ్చెయాంగ్ ప్రావిన్స్ లో, Haengchi, Wonnam టౌన్షిప్ (-myeon) యొక్క చిన్న వ్యవసాయ గ్రామంలో జూన్ 1944 లో జన్మించారు. [2] [7] అతని కుటుంబ తరువాత Chungju, పేరు సమీపంలోని పట్టణం తరలించబడింది అతను పెరిగిన. [8] బాన్ యొక్క చిన్నతనంలో, అతడి తండ్రి ఒక గిడ్డంగిలో వ్యాపార కలిగి, కానీ గిడ్డంగి దివాలా, కుటుంబ జీవన దాని మధ్య తరగతి ప్రామాణిక కోల్పోయింది. బాన్ ఆరేళ్ళ వయసులో, తన కుటుంబం కొరియా యుద్ధంలో చాలా తగ్గ ఎత్తైన పారిపోయాడు. [7] యుద్ధం ముగిసిన తరువాత, తన కుటుంబానికి Chungju వచ్చాడు. బాన్ ఈ సమయంలో, అతను అమెరికన్ సైనికులు కలుసుకున్నారు పేర్కొన్నారు. [9]
మూలాలు
వర్గం:దక్షిణ కొరియా
ఫగ్గన్ సింగ్ కులస్తే
ఫగ్గన్‌ సింగ్‌ కులస్తే మధ్య ప్రదేశ్ రాష్ట్రానికి చెందిన రాజకీయ నాయకుడు. ఆయన ఐదుసార్లు ఎంపీగా ఎన్నికై 2019లో నరేంద్ర మోదీ మంత్రివర్గంలో ఉక్కు, గ్రామీణాభివృద్ధి శాఖల మంత్రిగా బాధ్యతలు నిర్వహిస్తున్నాడు.
మూలాలు
వర్గం:1959 జననాలు వర్గం:భారతీయ జనతా పార్టీ రాజకీయ నాయకులు
బాయిలరు నీటి చికిత్స
బాయిలరు నీటి చికిత్స అనగా బాయిలరు లో స్టీము ఉత్పత్తికై వాడు నీటినుండీ కరగిన పదార్థాలను తొలగించు ప్రక్రియ. బాయిలరు నీటి చికిత్సను ఆగ్లంలో బాయిలరు వాటరు ట్రీట్మెంట్(boiler water treatment)అంటారు.బాయిలరు నుండి ఉత్పత్తి అగు స్టీము, ఉపయోగించిన ఇంధన ఉష్ణశక్తికి అనులోమానుపాతంలో ఉండాలంటే, అది బాయిలరు ఫీడ్ వాటరులోని కరిగిన పదార్థాల శాతాన్ని బట్టి వుండును. నాణ్యమైన నీటిని అందించినపుడే ఉష్ణశక్తి వృధా కాకుండా స్టీము ఉత్పత్తి అవును. కావున బాయిలరుకు పంపే నీటిలో తక్కువ పరిమాణంలో కరిగిన పదార్థాలు, ఇతర మలినాలు వుండేలా నీటిని చికిత్స/శుద్ధిచేసి చేసి బాయిల రుకు పంపాలి.
బాయిలరు నీటిలో కరిగివున్న పదార్థాల ప్రవర్తన -బాయిలరు పనితీరు పై ప్రభావం
బాయిలరుకు పంపే నీటిలోని కరిగిన ఘనపదార్థాలు మామూలు వాతావరణ వత్తిడిలో,నీటి అణువు లతో కలసిపోయి ప్రత్యేకంగా కనిపించవు.కాని బాయిలరులో (బాయిలరులోని వత్తిడి/పీడనం పెరిగే కొలది నీటి మరుగు / బాయిలింగు ఉష్ణోగ్రత పెరుగును)1Kg/cm2 ప్రెస్సరు వద్ద 102°C వద్ద స్టీముగా మారే నీరు 10Kg/cm2 వత్తిడి వద్ద 180°C స్టీముగా పరివర్తన చెందును.నీటి ఉష్ణోగ్రత పెరిగే కొలది మరి యు నీటిలో కరిగిన పదార్థాల ఘనపరిమాణం పెరిగే కొలది, కరిగివున్నపదార్థాల అణువులు ఒకదానికొకటి దగ్గరగా చేరి అవక్షేపంగా నీటిలో తేలియాడటం మొదలవ్వును.ఆ తరువాత తెల్లని అవక్షేపంగా వున్న కరిగిన పదార్థం క్రమంగా మరింత చిక్కబడి బాయిలరు ట్యూబుల్లో పేరుకు పోవును. ఇలా ట్యూబులలో పేరుకు పోయిన పదార్థాన్ని ఇంగ్లీసులో స్కేల్(scale)అంటారు.తెలుగులో పొలుసుపొర అనవచ్చు.ఇలా బాయిలరు ట్యూ బుల ఉపరితలం మీద పేరుకు పోయిన స్కేల్ మందం పెరిగే కొలది ట్యూబుల నుండి ఉష్ణమార్పిడి వేగం తగ్గిపోవును. స్కేల్ కారక పదార్థాలు తక్కువ ఉష్ణవాహక, తక్కువ సంవాహక గుణాన్ని కలిగి వుండును. అందువలన స్కేల్ ట్యూబుల మీది స్కేల్ పొరల వలన బాయిలరులోని నీరు త్వరగా స్టీముగా మారదు. తత్ఫలితంగా ఫ్లూగ్యాస్ ఎక్కువ ఉష్ణోగ్రత తో చిమ్నికి/పొగ గొట్టం(stocking)కు వెళ్ళును.అంతేకాదు ఫైర్ ట్యూబు బాయిలర్లలో ఇలా ట్యూబు వెలుప లి ఉపరితలం మీద స్కేల్ దళసరిగా పేరుకు పోవడం వలన, ఫ్లూ గ్యాస్ ఉష్ణోగ్రత నీటికి అందక పోవడం వలన ఫైర్ ట్యూబులు వేడెక్కి, వ్యాకోచించి సాగి పోవడం వలన ట్యూబులో రంధ్రాలు /బెజ్జాలు ఏర్పడి స్టీము, వాటరు బయటకు వచ్చును. కొన్ని సందర్భాలలో ట్యూబులు పేలిపోవును. అందువలన బాయిలరును ఆపి వెయ్యాల్సి వస్తుంది. అలాగే వాటరు ట్యూబు బాయిలరు అయినచో ట్యూబుల లోపల స్కేల్ దళసరిగా పేరుకు పోవడం వలన ట్యూబులు వేడెక్కి కరిగి పోవును. అందు వలన బాయిలరుకు వాడు నీటి విషయంలో తగు జాగ్రత్తలు తీసుకోవాలి. ఫీడ్ వాటరు అధిక ఉష్ణోగ్రత, పీడనంలో వున్న బాయిలరు షెల్ లో ప్రవేశించాక, ఫీడ్ వాటరులోని కరిగి వున్న పదార్థాలు, వాటి సాంద్రత పెరిగే కొలది నీటి నుండి పరమాణుమయ(particulate) ఘనపదార్థాలుగా వేరుపడును. కొన్ని స్పటిక రూపంగా వేరుపడగా, మరి కొన్ని నిరిష్ట రూపంలో కాకుండా బురుద వలే అనిర్దిష్ట రూపంలో బాయిలరు వాటరులో తెలియాడును. వీటి సాంద్రత పెరిగే కొలది ఇవి క్రమంగా బాయిలరు షెల్ అడుగు భాగాన, ట్యూబుల ఉపరితలంపై(ఫైర్ ట్యూబు బాయిలరు), లేదా ట్యూబుల్లో(వాటరు ట్యూబు బాయిలరు) పేరుకు పోవును. తరువాత వేడి ఫ్లూ వాయువుల వలన వేడిక్కి ఈ బురద వంటి అవక్షేప పదార్థాలు ట్యూబుల లోపల లేదా లోపల గోడల మీద గట్టిగా దళసరిగా పేరుకు పోవును.ఇలా గట్టిగా ట్యూబుల గోడల ఉపరితలం మీద పేరుకు పోయిన పదార్థాన్నే స్కేలు అందురు.
బాయిలరు నీటిలో స్కేలు/పొలుసులు ఏర్పడు కారకాలు
కాల్షియం,మాగ్నిషియంల కార్బోనేటులు నీటిలో కరిగి, క్షార ద్రావణాన్ని ఏర్పరచును. ఈ కార్బోనేటుల వల్ల నీటికి క్షార కఠినత్వం ఏర్పడును. అయితే ఇలాంటి కార్బో నేటులను కల్గిన నీటిని వేడిచేసినపుడు నీటిలోని కార్బోనేటులు వియోగం వలన కార్బన్ డయాక్సైడ్ విడుదల అయ్యి మెత్తని బురద వంటి పదార్థాలుగా ఏర్పడును. కార్బొనేటుల వలన నీటికి కల్గు కఠినత్వాన్ని తాత్కాలిక కఠినత్వం అంటారు. నీటిని వేడి చెయ్యడం వలన ఇంలాంటి తాత్కాలిక కఠినత్వాన్ని కల్గించిన కార్బోనేటులను వేరు చెయ్యవచ్చును. కాల్షియం, మాగ్నిషియంల సల్ఫేటు, క్లోరైడు, నైట్రైటులు బాయిలరు ఫీడ్ వాటరులో వున్నచొ, ఇవి రసాయన నికంగా తటస్థ గుణం కల్గినందున వీటిని క్షారయుతము కాని కఠినత్వకారకాలు అందురు. బాయిలరు నీటికి శాశ్విత కఠినత్వాన్ని కల్గిస్తాయి. వీటి అవక్షేపం వలన ట్యూబుల మీద లేదా లోపల పేరుకున్న పొలుసులు/స్కేలును బాయిలరు నుండి సులభంగా తొలగించడం అసాధ్యం.కాల్షియం మాగ్నిషియంల సంయోగ పదార్థాలు (కాల్సియం, మాగ్నిషియంల సల్ఫేటు, క్లోరైడు, నైట్రైటు వంటి వాటిని ఆయా మూలకాల సంయోగ పదార్థాలు అందురు)నీటి ఉష్ణోగ్రత పెరిగే కొలది వాటి ద్రావణీయత తగ్గి పోవడం వలన,అధికవత్తిడి వద్ద నీరు వేడి చెంది స్టీముగా మారునపుడు ఈ సంయోగ పదార్థాల సాంద్రత లేదా గాఢత పెరిగి, తెల్లని లేదా బూడిదరంగు అవక్షేపాలుగా వేరు పడినీటిలో తెలియాడుచుండును.
బాయిలరు నీటిలోని సిలికా
బాయిలరు నీటిలో వుండు మలినాల్లో సిలికా ఒకటి.బాయిలరు ఫీడ్ వాటరులో సిలికా ఉన్నచో కఠినమైన సిలికా స్కేల్ ఏర్పడును.సిలికా కాల్సియం మెగ్నీషియం లవణాలతో కలిసి అతితక్కువ ఉష్ణవాహక /ప్రసారగుణమున్న కాల్సియం, మెగ్నీషియం సిలికేట్ సంయోగ పదార్థాలను ఏర్పరచును.అందువలన సిలికా మలినాలు లేని తక్కువ కరిగిన పదార్థాలలో తక్కువ కఠినత్వం కల్గించే రసాయన పదార్థాలను కలిగివున్న నీటిని మాత్రమే బాయిలరులో స్టీము ఉత్పత్తికి వాడాలి.
బాయిలరు నీటి చికిత్స
బాయిలరుకు ఫీడ్ చెయ్యు నీటిని రెండు రకాలుగా సంస్కరించి/ట్రీట్మెంట్ చేసి ఉపయోగిస్తారు.
అంతర్గత/బాయిలరు లోపలి నీటి ట్రీట్మెంట్
ఈ విధానంలో బాయిలరులోపల వున్న నీటికి కొన్నిరకాల రసాయన పదార్థాలను చేర్చి బాయిలరులో కఠినమైన స్కేల్ ఏర్పడ కుండా నిరోధించేదరు. అంతే కాకుండా ఏర్పడిన స్కేల్ మృదువుగా వుండి నీటిలో తేలియాడుతూ బ్లోడౌన్ సమయంలో, ఈ బురద వంటి పదార్ధం నీటితో పాటు బయటకు పోవునట్లు ఈ రసాయనాలు సహాయ పడును.అంతే కాకుండా కొన్ని రసాయనాలు బాయిలరు నీటి pH ని 9.5-10.5 మధ్య వుండేలా చెయ్యును. కావున బాయిలరు నీటి అంతర్గత సంస్కరణ రసాయనాలు బాయిలరు నీటిలోని కరిగిన ఆక్సిజను తొలగించును, నీటి pHని తగిన రేంజిలో ఉంచును. ఏర్పడిన స్కేల్ మృదువుగా వుండి నీటిలో తేలి యాడుతూ వుం డునట్లు చేయును. అయితే ఈ రసాయనాలు ఫీడ్ వాటరు(అనగా బాయిలరుకు పంపే నీరు) తక్కువ పరిమాణంలో కఠినత్వం కల్గించే సంయోగ పదార్థాలను, కరిగిన పదార్థాలను కల్గి వుండి, pH 7.0 వుండినపుడు మాత్రమే పని చేయును.కావున బాయిలరు ఫీడ్ వాటరును మొదట తగు పద్ధతులలో సంస్కరించి/శుద్దీకరించి బాయిలరుకు పంపి, పిదప ఈ అంతర్గత రసాయానాలను వాడిన మంచి పలితం కన్పించును. ఎక్కువ కఠినత్వాన్ని కల్గించు కాల్సియం, మెగ్నీషియం సంయోగపదార్థాలను కల్గిన, ఎక్కువ పరిమాణంలో కరిగిన ఘనపదార్థాలను కలిగిన నీటిని, ఆమ్లగుణాన్ని, ఎక్కువ కరిగిన ఆక్సిజను కల్గిన నీటిని,సిలికా అధిక మొత్తంలో వున్న నీటిని, తప్పనిసరిగా బాయిలరుకు పంపే ముందు తగు విధంగా సంస్కరించిన/ చికిత్స చేసి, వాటి ని పూర్తిగా లేదా అవసరం మేరకు పాక్షికంగా తగ్గించిన తరువాత బాయిలరుకు పంపి, ఆపైన తగు మోతాదులో అంతర్గత వాటరు ట్రీట్మెంట్ రసాయానాలు వాడాలి.
ఉపయోగించిన నీటిని బట్టి(భూ ఉపరితల జలాలు,భూగర్బ జలాలు)వాటరు ట్రీట్మెంట్కు ఉపయోగించు రసాయనాలు మారుతాయి. వాటరు ట్రీట్మెంట్ కై సోడియం కార్బోనేట్, సోడియం అల్యుమినేట్, సోడియం పాస్ఫేట్, సోడియం సల్ఫేట్, సేంద్రియ, అసెంద్రీయ మూలక రసాయానాలు కూడా ఉపయోగిస్తారు.ఇలా వాటరు ట్రీట్మెంట్ రసాయనాలను వివిధ ఉత్పత్తి దారులు వివిధ బ్రాండ్ పేర్లతో మార్కెట్లో అమ్ముచున్నారు.
ఎక్సుటేర్నల్ వాటరు ట్రీట్మెంట్
ఎక్సుటేర్నల్ వాటరు ట్రీట్మెంట్ పద్దతిలో నీటిలో కరుగని (సస్పెండ్ ఘనపదార్థాలుగా తేలియాడు పదార్థాలు, బురద వంటి అవక్షేపాలు)కరిగిన(ప్రత్యేకంగా కాల్షియం, మెగ్నీషియం అయానులు,వీటి వలననే బాయిలరులో స్కేలు ఏర్పడును.) అలాగే నీటిలో కరిగిన ఆక్సిజన్, కార్బన్ డయాక్సైడ్ వంటి వాయువులను తొలగించెదరు. వాటరు ఎక్సుటేర్నల్ ట్రీట్మెంట్ పద్దతులు చాలా ఉన్నాయి.అవి అయాన్ ఎక్సెంజి విధానం, డిమినర లైజేసన్, రివర్సు ఆస్మాసిస్, డిఎరేసన్. పై పద్దతులలో నీటిని శుద్దికరించుటకు ముందు నీటిలో తేలియాడు, అవక్షేప బురద వంటి నీటిలో కరుగని ఘన పదార్థాలను, నీటికి రంగును కల్గించు పదార్థాలను వాటిని తొలగించాలి. లేనిచో ఇవి నీటిని సుజలీకరించు రెసిన్‌ను కలుషితం చెయ్యు అవకాశం వున్నది.